Rikunarita-ORG/Wikinium huggingface dataset:
# Лімфагрануламатоз

| Лімфагрануламатоз |
| --- |
|  |
| МКХ-11 | 2B30 |
| МКХ-10-КМ | C81.9 і C81 |
| МКХ-9-КМ | 201.0, 201.2, 201.1, 201 і 201.9 |
| МКЗ-А | 9650/3, 9667/3 і 965-966 |
| OMIM | 236000, 300221 і 400021 |
| DiseasesDB | 5973 |
| MedlinePlus | 000580 |
| MeSH | D006689 |
|  Медыяфайлы на Вікісховішчы |

**Лімфагрануламатоз (хвароба Ходжкіна, лімфома Ходжкіна)** — злаякаснае новаўтварэнне лімфоіднай тканкі. Апісаны англійскім урачом Т. Ходжкіным у 1832 годзе. Паходжанне невядома. Часцей хварэюць дзеці і маладыя людзі.

Адрозніваюць 4 стадыі лімфагрануламатоза:

* *лакалізаваная* — пашкоджанне аднаго або некалькіх сумежных груп лімфавузлоў
* *рэгіянарная* — пашкоджанне розных груп несумежных лімфавузлоў з аднаго боку дыяфрагмы (у грудной або брушной поласцях)
* *генералізаваная* — пашкоджанне толькі лімфтычнай сістэмы (лімфатычныя вузлы, селязёнка, міндаліны і г. д.)
* *дысемінаваная* — пашкоджанне усёй лімфтычнай сістэмы і ўнутраных органаў (лёгкіх, печані, нырак, касцей, мяккіх тканак, скуры і г.д.).

Лімфагрануламатоз можа працякаць з мясцовымі сімптомамі (павелічэнне лімфавузлоў) і з прыкметамі агульнай інтаксікацыі (павышэнне тэмпературы цела, хвалепадобная ліхаманка, адсутнасць апетыту, зніжэнне масы цела, сверб скуры, падскурныя кровазліцці, жаўтуха і інш.).

Лячэнне — комплексная хіміяпрамянёвая тэрапія.

## Зноскі

## Літаратура

* Беларуская энцыклапедыя: У 18 т. Т. 9: Кулібін — Малаіта / Рэдкал.: Г. П. Пашкоў і інш. — Мн. : БелЭн, 1999. — Т. 9. — 560 с. — 10 000 экз. — ISBN 985-11-0035-8. — ISBN 985-11-0155-9 (т. 9).